**Silvia Intxaurrondo Alcaine**, nada en Barakaldo o 24 de outubro de 1979, é unha xornalista vasca.

Traxectoria
-----------

Pasou a súa infancia en Santurtzi. Licenciada en Xornalismo pola Universidade de Navarra e en filoloxía árabe pola Universidade Autónoma de Madrid, fixo un mestrado en Estudos Árabes e Islámicos Contemporáneos (Universidade Autónoma de Madrid), especializada en información internacional. A súa carreira profesional iniciouse no programa matinal *Hoy por hoy*, da Cadena SER presentado por Iñaki Gabilondo onde estivo catro anos.

En 2005 pasou a CNN+ para presentar informativos e dende a tempada 2006-2007 foi copresentadora no informativo de Iñaki Gabilondo, *Noticias Cuatro 2*, en Cuatro.

Dende o 8 de febreiro até o 23 de decembro de 2010 estivo en CNN+ copresentando o programa de actualidade *Hoy*. Dende 2011 e até xuño de 2012 formou parte da mesa de traballo da W Radio de Colombia (cadea do grupo PRISA) nas mañás, xunto a Julio Sánchez Cristo.

Dende o 3 de setembro de 2012 até o 20 de maio de 2013 traballou como subdirectora do programa *Hoy por hoy* da Cadena SER, na súa nova etapa coa presentación de Pepa Bueno e Gemma Nierga, pouco antes de ser nai.

Dende xaneiro de 2014 a decembro de 2014 presentou o programa diario de actualidade *ETB hoy* da canle autonómica vasco ETB 2. Entre xaneiro de 2015 e abril de 2015, presentou en ETB2 o programa de actualidade semanal ¡Por fin, viernes!.

En setembro de 2015 regresou a Cuatro onde se fixo cargo do programa semanal de debate de actualidade *Un tiempo nuevo*.

Dende setembro de 2017 dirixiu e presentou *Telenoticias Fin de Semana* en Telemadrid. Entre xaneiro de 2018 e abril de 2018 compatibilizou ese labor coa condución do programa *Desaparecidos* na 1.

O 30 de xullo de 2021 fichou pola 1 para presentar *La hora de La 1*, deixando así de presentar *Telenoticias Fin de Semana* en Telemadrid logo de case catro anos á fronte. En 2023, fíxose viral unha entrevista co candidato do PP ás eleccións españolas, Alberto Núñez Feijóo, que obrigou ó político a rectificar as afirmacións falsas que fixera sobre as pensións.

Vida persoal
------------

Intxaurrondo é nai de 2 fillos.

Programas de televisión
-----------------------

| Ano | Programa | Canle | Papel |
| --- | --- | --- | --- |
| 2005 - 01/2010 | *Noticias Cuatro* | Cuatro | Presentadora |
| 01/2010 - 12/2010 | *Hoy* | CNN+ | Presentadora |
| 2014 | *ETB hoy* | ETB 2 | Presentadora |
| 2015 | *Un tiempo nuevo* | Cuatro | Presentadora |
| 2015 | *Por fin, viernes* | ETB 2 | Presentadora |
| 2016 | *Cuando ya no esté* | #0 | Analista |
| 2017 - 2021 | *Telenoticias Fin de Semana* | Telemadrid | Directora / Presentadora |
| 2018 | *Desaparecidos* | La 1 | Presentadora |
| 2021 - actualidad | *La hora de la 1* | La 1 | Directora / Presentadora |

Programas de radio
------------------

| Ano | Programa | Cadea | Papel |
| --- | --- | --- | --- |
| 2002 - 2005 | *Hoy por hoy* | Cadena SER | Redactora |
| 2011 - 2012 | *La W* | W Radio (Colombia) | Copresentadora |
| 2012-2014 | *Hoy por hoy* | Cadena SER | Subdirectora |

Notas
-----

1. ↑  El Mundo, ed. (28 de xullo de 2017). "Silvia Intxaurrondo llega a Telemadrid como presentadora de Telenoticias Fin de Semana" (en castelán).
2. ↑  Vertele!, ed. (17 de xaneiro de 2018). "TVE estrena el miércoles Desaparecidos: "Vamos a crear un referente de respeto"" (en castelán). Consultado o 24 de xullo de 2023.
3. ↑  "RTVE ficha a Silvia Intxaurrondo, presentadora de Telemadrid, para sustituir a Mónica López en La Hora de La 1". *El Mundo*. 30 de xullo de 2021. Consultado o 17 de xullo de 2023.
4. ↑  "Quién es Silvia Intxaurrondo, protagonista del encontronazo con Feijóo en la entrevista de RTVE" (en castelán). 2023-07-17. Consultado o 2023-07-18.
5. ↑  Gil, Lorena (2023-07-18). "Silvia Intxaurrondo, la periodista vizcaína que tuvo de maestro a Iñaki Gabilondo" (en castelán). Consultado o 2023-07-18.
6. ↑  "Silvia Intxaurrondo, el lado más personal de la sustituta de Mónica López en 'La Hora de La 1'". *El Mundo.es* (en castelán). 2 de agosto de 2021. Consultado o 30 de agosto del 2022.
7. ↑  Diario de Jerez (16 marzo 2016) Iñaki Gabilondo reaparece en #0 con 'Cuando yo no esté'

* Portal:Muller
* Portal:País Vasco

|  |  |
| --- | --- |
| Control de autoridades | 
* Wd: Q9077414
* IMDb: nm2385898
* LinkedIn: silviaintxaurrondo

 |